Agnes Reisch

Agnes Reisch (født 1999) er en tysk skihopper. Hun har gull i mix-laghopp fra European Youth Olympic Festival 2015 og sølv i mix-laghopp fra Vinter-OL for ungdom 2016 på Lillehammer som fremste internasjonale meritter.

 Idrettskarriere 
2013/14
Reisch debuterte internasjonale 14. august 2013, Alpencup-rennet i Pöhla, der hun kom på 10.-plass. Hennes beste resultat i Alpencup denne sesongen ble en 3.-plass i Einsiedeln i september. Hun deltok ved OPA-skilekene 2014 (Nordische Skispiele der OPA 2014), som er et årlig mesterskap for medlemslandene i Organisation der Alpenländer-Skiverbände (OPA), og kom på 3.-plass i studentklassen og 2.-plass i lagkonkurransen for junior.Weltcup B - OPA Games 2014 Ski Jumping Ladies 99 and younger, besøkt 20. februar 2016.

2014/15
Hun vant seks Alpencup-hopprenn i august og september 2014, og sikret seg sammenlagtseieren i denne cupen.

Ved European Youth Olympic Festival 2015 vant Tyskland mix lagkonkurranse, foran Russland og Tsjekkia. Her deltok hun sammen med Jonathan Siegel, Henriette Kraus og Axel Maylaender.EYOF 2015 - Ski Jumping Mixed Team, besøkt 20. februar 2016. Individuelt kom hun på delt 3.-plass, sammen med sin lagvenninne Luisa Görlich.

I mars ble hun tysk ungdomsmester i skihopping, foran Luisa Görlich og Sophia Görlich, begge fra WSV 08 Lauscha.ASV - Deutsche Jugendmeisterschaft 2015 - Spezialsprung Mädchen , besøkt 20. februar 2016.

2015/16
I Alpencup 2015/16 har hun flere enkeltseire, og hun fikk også en pallplassering i Continentalcupen, med en 3.-plass i Oslo i september. Hun debuterte i verdenscupen i januar 2016, med en 13.-plass i Oberstdorf.

Hun deltok ved Vinter-OL for ungdom 2016 på Lillehammer, der han fikk to medaljer. I kombinert kom Tyskland kom på 3.-plass i mix lagkonkurransen. I tillegg deltok hun i mix-lagkonkurransen i skihopp, der Tyskland fikk sølv, bak Slovenia.

2024/25
I VM 2025 i Trondheim hoppet hun på Tysklands lag som tok bronse i laghopp for kvinner.

 Referanser 

 Eksterne lenker 

  Profil hos ungdoms-OL 2016 
  Profil hos Les-Sports.info

Kategori:Tyske skihoppere
Kategori:Deltakere under Vinter-OL for ungdom 2016
Kategori:Juniorverdensmestere i skihopping
Kategori:Deltakere for Tyskland under Ski-VM 2025
Kategori:Deltakere for Tyskland under Vinter-OL 2026
Kategori:Skihoppere under Vinter-OL 2026